Foto: AP Meksikaning janubiy qirg‘oqlarida «Maks» tropik po‘rtanasi paydo bo‘ldi. Bu haqda Associated Press AQSh dovullar bo‘yicha Milliy markaziga asosan xabar qilmoqda. Aniqlik kiritilishicha, po‘rtana Akapulkodan 185 kilometr janubi-g‘arbda paydo bo‘lgan. Mamlakat hukumati qirg‘oqning po‘rtana o‘tadigan qismida istiqomat qiluvchi aholini u yaqinlashayotgani haqida ogohlantirdi. Biroq, «Maks» jiddiy zarar keltirmasligi kutilmoqda. Avvalroq Meksikaning Quyi Kaliforniya shtatiga yopirilgan «Lidiya» tropik po‘rtanasi oqibatida kamida to‘rt kishi, jumladan bir bola halok bo‘lgani xabar berilgandi.